“ทองคำ” เช้านี้ทรงตัว รูปพรรณขาย 30,500 บ.
ตลาดซื้อขายทองคำในประเทศเช้านี้ ราคาไม่มีการเปลี่ยนแปลง ทำให้ทองรูปพรรณขายออกบาททองคำละ 30,500 บาท
ตลาดซื้อขายทองคำในประเทศเช้านี้ ราคาไม่มีการเปลี่ยนแปลง ทำให้ทองรูปพรรณขายออกบาททองคำละ 30,500 บาท
30 พ.ค. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (30 พ.ค. 2565) ปรับไม่มีการเปลี่ยนแปลง จากราคาปิดตลาดเมื่อวันเสาร์ (28 พ.ค. 2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:20 น.ที่ผ่านมา ทองคำแท่ง 96.5% ปรับราคาขึ้นครั้งที่ 1 รับซื้ออยู่ที่บาททองคำละ 29,900 บาท ขายออกบาทละ 30,000 บาท
โดยทองรูปพรรณ 96.5% รับซื้ออยู่ที่บาทละ 29,364.92 บาท ส่วนราคาขายออกอยู่ที่ 30,500 บาท  ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,859 เหรียญสหรัฐฯต่อออนซ์
ด้านนายจิตติ ตั้งสิทธิ์ภักดี นายกสมาคมค้าทองคำ เปิดเผยว่า หลังจากสถานการณ์ระหว่างรัสเซียและยูเครน มีท่าทียืดเยื้อและสถานการณ์ยังทรงๆ ทำให้ราคาทองคำทรงตัวในรอบสัปดาห์ที่ผ่านมา แต่หากมีความตึงเครียดหรือกลับมารุนแรงราคาทองคำจะปรับสูงขึ้นอีกครั้ง โดยในระยะยาวคาดว่าราคาทองคำจะปรับลดลงได้ ส่วนในสัปดาห์นี้คาดว่าราคาจะทรงตัวบวกลบที่ระดับ 1,850 เหรียญสหรัฐฯต่อออนซ์
อย่างไรก็ตามคาดว่าปัจจัยที่จะมีผลต่อราคาทองคำในระยะถัดไปคือการเตรียมปรับขึ้นอัตราดอกเบี้ยของทางธนาคารกลางสหรัฐ หรือเฟด ที่จะมีขึ้นในช่วงนี้ที่ต้องจับตาทิศทางที่จะทำให้ราคาทองปรับลดลง